Սպիտակ աղմուկ 2։ Փայլ

**«Սպիտակ աղմուկ** **2։ Փայլ»** (), 2007 թվականի ամերիկա-կանադական գերբնական թրիլլեր, որի ռեժիսորն է Պատրիկ Լուսիեն և թողարկվել է Միացյալ Նահանգներում։ Այն Ջեֆրի Սաքսի «Սպիտակ աղմուկ» ֆիլմի շարունակությունն է։

## Սյուժե
Էյբ Դեյլը փորձում է ինքնասպան լինել կնոջ և որդու մահից հետո, բայց ողջ է մնում։ Մոտալուտ մահվան փորձառությունները նրան տալիս են անհավանական ունակություն՝ տեսնելու պայծառ լույս մահամերձ մարդկանց շուրջը։ Էյբին հաջողվում է փրկել երեք մարդու, այդ թվում՝ իր ծանոթ բուժքույր Շերի Քլարկին, որը գրեթե սպանվել էր գիշերային ավազակների կողմից։ Էյբը և Շերին սկսում են սիրային հարաբերություններ զարգացնել։

Որոշ ժամանակ անց Աբեին սկսում են հետապնդել ուրվականները, և նա սարսափով իմանում է, որ փրկվածներից մեկը մի քանի մարդկանց մահվան պատճառ է դարձել, իսկ նրա կնոջ և որդու մարդասպան Հենրի Քեյնը փրկել է նրանց կյանքը մի քանի օր առաջ, նախքան նրանց կրակելը։ Քեյնի կինը պատմում է, որ իր ամուսինը նույնպես կլինիկական մահ է ապրել, որից հետո նա տարվել է մահվան դատապարտվածներին փրկելու խելահեղ մտքով։

Էյբը գնում է այն հոգեբուժարանը, որտեղ Քեյնը հոսպիտալացվել էր սպանությունից և ինքնասպանության փորձից հետո, իմանում է, որ մարդկանց փրկելուց երեք օր անց նրա մոտ սկսում է տիրել սպանության նկատմամբ մոլուցքը։ Տասնյակ մահեր կանխելու միակ միջոցը փրկած մարդուն սպանելն է, ինչպես Քեյնն արեց։

Շերիի փրկությունից անցել է գրեթե երեք օր, և Էյբը փորձում է կրակել նրա վրա, բայց սպանվում է ոստիկանության հետ փոխհրաձգության ժամանակ։ Շերին հայտնվում է շտապօգնության մեքենայում, բայց հենց երրորդ օրվա ավարտին վարորդին հայտնվում է Էյբի ուրվականը։ Ավտովթարը կանխում է այն սպանությունները, որոնք Շերին պետք է կատարեր։

## Գլխավոր դերում

## Արտադրություն
Մեթ Վենի սցենարը սկզբնապես ամբողջովին օրիգինալ էր և միայն ավելի ուշ վերամշակվեց՝ ստեղծելով «Սպիտակ աղմուկ» շարունակությունը:

Ֆիլմը նկարահանվել է Վանկուվերում:

Պատրիկ Լուսյեն ինքն է առաջարկել Ֆիլիոնին և Սակհոֆին գլխավոր դերերի համար։ Նա նախկինում աշխատել էր Նեյթան Ֆիլիոնի հետ «Դրակուլա 2000» ֆիլմում, և ծանոթ էր Քեյթի Սակհոֆին՝ որպես «Battlestar Galactica» հեռուստասերիալի մեծ երկրպագու:

Քեյթի Սակհոֆի խոսքերով՝ ֆիլմի ռեժիսորը ստիպված էր անընդհատ հիշեցնել իրեն, որ Շերին «պետք է բարի լինի»: Դերասանուհին տարիներ շարունակ չէր խաղացել Շերիի նման դրական կերպարի:

Ֆիլմում Աբեի դերը մարմնավորած դերասան Նաթան Ֆիլիոնը նույնպես մոտ մահվան փորձառություն է ունեցել՝ գրեթե խեղդվելով Կոստա Ռիկայի ափերի մոտ, սակայն դերին նախապատրաստվելիս նա չի օգտագործել իր հիշողությունները:

## Վարձույթ
Ֆիլմի պրեմիերան Մեծ Բրիտանիայում տեղի է ունեցել 2007 թվականի հունվարի 5-ին։

Ֆիլմը միջազգային առևտրային հաջողություն չունեցավ՝ վաստակելով 8 միլիոն դոլար 10 միլիոն բյուջեի դեպքում։

Ֆիլմը կինոթատրոններում չի թողարկվել Միացյալ Նահանգներում, սակայն DVD-ով թողարկվել է անմիջապես 2008 թվականի հունվարին։

Բռնության և սարսափի տեսարանների, անհանգստացնող պատկերների, թեմատիկ նյութերի և անպարկեշտ լեզվի պատճառով ֆիլմը Ամերիկայի կինոարվեստի ասոցիացիայի կողմից արժանացել է PG-13 վարկանիշի։

## Մրցանակներ և անվանակարգեր
2008 թվականին ֆիլմը առաջադրվել է գիտաֆանտաստիկայի, ֆենտեզիի և սարսափ ֆիլմերի ակադեմիայի «Սատուրն» մրցանակի՝ «Լավագույն DVD տարբերակ» անվանակարգում, ինչպես նաև մի քանի անգամ առաջադրվել է կանադական «Լեո» մրցանակի՝ «Լավագույն օպերատորական աշխատանք դրամատիկական ֆիլմում» (Բրայան Փիրսոն), «Լավագույն հնչյունավորում դրամատիկական ֆիլմում» և «Լավագույն հնչյունային մոնտաժ դրամատիկական ֆիլմում» անվանակարգերում։

## Ծանոթագրություններ

## Արտաքին հղումներ
* Ֆիլմի պաշտոնական կայքը
* 

Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Անգլերեն ֆիլմեր
Կատեգորիա:Ֆիլմեր ուրվականների մասին